På Dyrehospitalet City Syd i Aalborg er en hund blevet testet positiv for parvovirus-diarré, som er en smitsom og potentielt livsfarlig tarmbetændelse. Det skriver nordjyske.dk. Man vaccinerer mod sygdommen, og dyrehospitalet opfordrer nu hundeejere i Aalborgområdet til at få tjekket op på hundens vaccinationsstatus. Smitte sker ved direkte kontakt eller via hundens efterladenskaber, og bliver hunden smittet kan det være dødeligt, og det er specielt farligt for hvalpe samt ældre og svage hunde. Symptomerne på sygdommen er feber, nedstemthed, dehydrering, opkast og vandig diarré, ofte med blod.

Opsummering:
En smitsom tarmsygdom er konstateret på dyrehospital i Aalborg.